recursal/SuperWikiNEXT-32B huggingface dataset:
**கண்மணி** என்பவர் ஒரு இந்திய திரைப்பட இயக்குனர் ஆவார். இவர் குறிப்பாக தமிழ், தெலுங்கு மொழி திரைப்படங்களில் பணியாற்றியுள்ளார். தமிழ் படங்களில் தனது தொழில் வாழ்க்கையைத் தொடங்கிய பிறகு, கண்மணி தெலுங்கு படங்களில் அதிக வெற்றிகளைப் பெற்றிருக்கிறார்.

தொழில்
------

கண்மணி சென்னை மாநிலக் கல்லூரியில் பட்டம் பெற்றார், இசையமைப்பாளர் இளையராஜாவிடம் பன்னிரண்டு ஆண்டுகள் பணியாற்றினார். பின்னர் அவரிடம் குழுபாடகராகவும் பணியாற்றினார். அதன் பிறகு இவர் *ஜெமினி* (2002) படத் தயாரிப்பின் போது இயக்குநர் சரனின் கீழ் பயிற்சி பெற்றார். குறைந்த செலவில் எடுக்கபட்டபட்ட காதல் நகைச்சுவை திரைப்படமான *ஆஹா எத்தனை அழகு* (2003) படத்தின் வழியாக இயக்குநராக அறிமுகமானார். இதில் மிதுன் தேஜஸ்வி, சார்மி கவுர் ஆகியோர் நடித்தனர். பின்னர் தெலுங்கில் *நா ஓபிரி* (2005), *சின்னோடு* (2006) ஆகிய இரண்டு வெற்றிப் படங்களை இயக்கினார். பின்னர் சமூக நாடகத் திரைப்படமான *கால் சென்டர்* (2008) மற்றும் காதல் நகைச்சுவை திரைப்படமான *ஓடிபோலாமா* (2009) ஆகியவற்றை இயக்கினார். 

2015 ஆம் ஆண்டில் இவர் தெலுங்கு திரைப்படமான பீருவாவை உருவாக்கினார். பின்னர் தமிழில் *பேய்கள் ஜாக்கிரதை* என்ற திகில் நகைச்சுவைத் *திரைப்படத்தை இயக்கினார்.*

திரைப்படவியல்
-------------

| ஆண்டு | படம் | மொழி | குறிப்புகள் |
| --- | --- | --- | --- |
| 2003 | *ஆஹா எத்தனை அழகு* | தமிழ் |  |
| 2005 | *நா ஓபிரி* | தெலுங்கு |  |
| 2006 | *சின்னோடு* | தெலுங்கு |  |
| 2008 | *கால் செண்டர்* | தெலுங்கு |  |
| 2009 | *ஒடிபோலாமா* | தமிழ் |  |
| 2013 | *சுக்கலந்தி அம்மாயி சக்கனைனா அப்பாய்* | தெலுங்கு |  |
| 2015 | *பீருவா* | தெலுங்கு | கூட கேமியோ |
| 2016 | *பேய்கள் ஜாக்கிரதை* | தமிழ் |  |
| 2018 | *தேசாமுதூர்ஸ்* |  |  |
|

குறிப்புகள்
-----------

 

1. ↑  "காப்பகப்படுத்தப்பட்ட நகல்". .
2. ↑  "Kanmani interview — Telugu Cinema interview — Telugu film director". idlebrain.com. .
3. ↑  "Peigal Jaakirathai : Kanmani To Direct Another Horror Film | Silverscreen.in". silverscreen.in. .
4. ↑  "Beeruva: A closet full of gags — The Hindu". thehindu.com. .
**தி. சி. கௌரி சங்கர்** (*D. C. Gowri Shankar*) ஒரு இந்திய அரசியல்வாதியும் கருநாடகா முன்னாள் சட்டமன்ற உறுப்பினரும் ஆவார். இவர் 2008ஆம் ஆண்டு நடைபெற்ற கர்நாடக சட்டமன்றத் தேர்தலில் ஜனதா தளம் (மதச்சார்பற்ற) உறுப்பினராக மதுகிரி சட்டமன்றத் தொகுதியிலிருந்து கருநாடக சட்டமன்றத்திற்குத் தேர்ந்தெடுக்கப்பட்டார்.

2013 சட்டமன்றத் தேர்தலில் பிறகு துமக்கூரூ ஊரக சட்டமன்றத் தொகுதியில் போட்டியிட்டு 1500 வாக்குகள் வித்தியாசத்தில் தோல்வியுற்றார். பின்னர் மீண்டும் 2018 தேர்தலில் போட்டியிட்டு 5640 வாக்குகள் வித்தியாசத்தில் வென்று இரண்டாவது முறையாகச் சட்டமன்ற உறுப்பினர் ஆனார். ஜனதா தளம் மற்றும் காங்கிரசு கூட்டணி ஆட்சியில் 6 மாதங்கள் எம்எஸ்ஐஎல் அறக்கட்டளையின் தலைவராக இருந்தார்.

மார்ச் 2023-ல், துமக்கூர் கிராமப்புற சட்டமன்றத் தொகுதியின் சட்டமன்ற உறுப்பினராக இருந்த கவுரி சங்கரைக் கருநாடக உயர்நீதிமன்றம் தகுதி நீக்கம் செய்தது. நீதிபதி எஸ். சுனில் தத் யாதவ், கவுரி சங்கர் 2018-ல் தனது தேர்தல் பிரச்சாரத்தில் அங்கீகரிக்கப்படாத வழிகளைப் பயன்படுத்தியதாகத் தீர்ப்பளித்தார்.

மேற்கோள்கள்
-----------

1. ↑  GENERAL ELECTION KARNATAKA LEGISLATIVE ASSEMBLY 2008
2. ↑  Hazarika, Abhimanyu. "Karnataka High Court sets aside 2018 election of JDS MLA DC Gowrishankar Swamy from Tumkur" (in en). .

வெளி இணைப்புகள்
---------------

* ஜே நரசிம்மசுவாமி தொட்டபல்லாபூர்
**வேதாரண்யம் வட்டம்** , தமிழ்நாட்டின் நாகப்பட்டினம் மாவட்டத்தில் உள்ள நான்கு வட்டங்களில் ஒன்றாகும். இந்த வட்டத்தின் தலைமையகமாக வேதாரண்யம் நகரம் உள்ளது. இந்த வட்டத்தின் கீழ் 57 வருவாய் கிராமங்கள் உள்ளன. இவ்வட்டத்தில் வேதாரண்யம் ஊராட்சி ஒன்றியம், தலைஞாயிறு ஊராட்சி ஒன்றியம் மற்றும் வேதாரண்யம் திருமறைக்காடர் கோயில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் மக்கள்தொகை 2,16,065 கொண்டது. மக்கள்தொகையில் 107,217 ஆண்களும், 108,848பெண்களும் உள்ளனர். 59,588 குடும்பங்கள் கொண்ட இவ்வட்ட மக்கள்தொகையில் 78.2% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.05% மற்றும்பாலின விகிதம் 1,000 ஆண்களுக்கு, 1,015 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 19835 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 936 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 46,121
மற்றும் 115 ஆகவுள்ளனர். மக்கள்தொகையில் இந்துக்கள் 95.13%, இசுலாமியர்கள் 3.25%, கிறித்தவர்கள் 0.85% மற்றும் பிறர் 0.76% ஆகவுள்ளனர்.

பொருளாதாரம்
-----------

வங்காள விரிகுடா கடற்கடை ஒட்டிய இவ்வட்டத்தின் முதன்மைத் தொழில் வேளாண்மை, மீன்பிடித்தல், உப்பு உற்பத்தி ஆகும்.

மேற்கோள்கள்
-----------

1. ↑  நாகப்பட்டினம் மாவட்ட வருவாய் வட்டங்கள்
[*தொடர்பிழந்த இணைப்பு*]
2. ↑  வேதாரண்யம் வட்டத்தின் மக்கள்தொகை பரம்பல்

| * பா
* உ
* தொ
நாகப்பட்டினம் மாவட்டம் |
| --- |
| மாவட்டம் தலைமையகம் | நாகப்பட்டினம் |
| மாநிலம் | தமிழ்நாடு |
| பகுதி | சோழ நாடு |
| நகராட்சிகள் | 
நாகப்பட்டினம்  **·**  வேதாரண்யம் |
| வட்டங்கள் | 
கீழ்வேலூர் வட்டம்  **·**  நாகப்பட்டினம் வட்டம்  **·**  திருக்குவளை வட்டம்  **·**  வேதாரண்யம் வட்டம்  **·**   |
| ஊராட்சி ஒன்றியங்கள் | 
கீழ்வேளூர் ஊராட்சி ஒன்றியம்  **·**  நாகப்பட்டினம் ஊராட்சி ஒன்றியம்  **·**  கீழையூர் ஊராட்சி ஒன்றியம்  **·**  திருமருகல் ஊராட்சி ஒன்றியம்  **·**  வேதாரண்யம் ஊராட்சி ஒன்றியம்  **·**  தலைஞாயிறு ஊராட்சி ஒன்றியம்  **·**   |
| பேரூராட்சிகள் | 
திட்டச்சேரி  **·**  வேளாங்கண்ணி **·**  கீழ்வேளூர் **·**  மணல்மேடு **·**  தலைஞாயிறு **·**  |
| சட்டமன்றத் தொகுதிகள |  நாகப்பட்டினம்  •  கீழ்வேளூர்   •  வேதாரண்யம் |
| இணையதளம் |  |
**பி. என். வல்லரசு** என்று அழைக்கப்பட்ட **தங்கராஜ்**, (இறப்பு 21 அக்டோபர் 2000) தமிழ்நாட்டின் சட்டமன்ற உறுப்பினராகப் பணியாற்றிய ஓர் இந்திய அரசியல்வாதி ஆவார்.

வல்லரசு 1984 ஆம் ஆண்டு ஆண்டிபட்டி சட்டமன்றத் தொகுதியில் அப்போதைய முதலமைச்சர் எம்.ஜி. ராமச்சந்திரனை எதிர்த்து திராவிட முன்னேற்ற கழக கூட்டணியில் பார்வார்டு பிளாக்கு கட்சி சார்பில் போட்டியிட்டார். அமெரிக்காவில் மருத்துவ சிகிச்சை பெற்று வந்த காரணத்தால் எம்.ஜி. இராமச்சந்திரனின் வேட்புமனுவில் கையெழுத்துக்குப் பதிலாக வைக்கப்பட்ட அவரது கைரேகை பதிவை எதிர்த்து உயர் நீதிமன்றத்தில் வல்லரசு வழக்கு தொடர்ந்தார். மக்கள் பிரதிநிதித்துவச் சட்டப்படி எழுதப் படிக்கத் தெரியாதவர்கள் மட்டுமே தனது வேட்பு மனுவில் கைரேகையை பதிவு செய்ய முடியும்  என்பதால் எம். ஜி. இராமச்சந்திரனின் மனுவை தள்ளுபடி செய்யவும் அவரது பதவி பிரமாணத்தையும் செல்லுபடி ஆகாததாக அறிவிக்க கோரிக்கை விடுத்தார் இருப்பினும் சென்னை உயர்நீதிமன்றம் இவரது கோரிக்கையை நிராகரித்தது. அத்தேர்தலில் எம்.ஜி. இராமச்சந்திரன் வெற்றி பெற வல்லரசு இரண்டாம் இடம் பிடித்தார்.
1989 தமிழக சட்டமன்ற பொதுத்தேர்தலில் திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பினர் ஆனார் 1996 தமிழக சட்டமன்ற தேர்தலில் பார்வார்டு பிளாக்கு கட்சி சார்பில் போட்டியிட்டு சட்டமன்ற உறுப்பினர் ஆனார். 1991 
சட்டமன்ற தேர்தலில் பார்வார்டு பிளாக்கு கட்சியின் சார்பில் போட்டியிட்டு இரண்டாம் இடத்தை பிடித்தார்

மேற்கோள்கள்
-----------

1. 1 2 3  "Statistical Report on General Election, 1984". Election Commission of India. p. 275.. பார்த்த நாள்: 2017-05-17.
2. 1 2  Venkatramani, S. H. (31 December 1984). "Dual sympathy". *India Today*. .
3. ↑  Prakash, Abhinav (2010). *Law Relating to Elections* (2nd ). Universal Law Publishing. பக். 125–126. பன்னாட்டுத் தரப்புத்தக எண்:978-8-17534-835-6. .
4. ↑  1989 Tamil Nadu Election Results, Election Commission of India
5. ↑  "Statistical Report on General Election, 1996". Election Commission of India. p. 8.. பார்த்த நாள்: 2017-05-06.
6. ↑  "Statistical Report on General Election, 1996". Election Commission of India. p. 292.. பார்த்த நாள்: 2017-05-06.
இரியூக்கியூ தீவுகள் கியூசூ தீவிற்கு தென்மேற்கே அமைந்துள்ளன.
**இரியூக்கியூ தீவுகள்** (*Ryūkyū Islands* (琉球列島, *Ryūkyū-shotō*?), அல்லது **நான்செய் தீவுகள்** (*Nansei Islands* (南西諸島, *Nansei-shotō*?, lit. "Southwest Islands"), கியூசூவிற்கும் சீனக் குடியரசுக்கும் இடையிலான சப்பானி தீவுகள். இங்குள்ள மக்கள் இரியூக்கியூ மக்கள் எனப்படுகின்றனர்.

வரலாறு
------

14ஆம் நூற்றாண்டில் இத்தீவுகளில் இரியூக்கியூ இராச்சியம் (琉球王国, *Ryūkyū-ōkoku*?) ஆண்டு வந்தது. திறை கட்டும் அரசாட்சியாக சீனப் பேரரசுடன் இருந்து வந்தது.

17ஆம் நூற்றாண்டின் துவக்கத்தில் இந்த அரசாட்சி சப்பானுடன் திறை செலுத்தும் நாடாக இணைந்தது. preserving as usual the independence of the kingdom and its rulers.

### காலக்கோடு

* **1314**: நான்சன், சூசன், ஒக்கூசன் இராச்சியங்கள் நிறுவப்படல்

* **1429**: இரியூக்கியூ இராச்சியம் நிறுவப்பட்டது

* **1609**: சத்சூமா இராச்சியத்தால் இரியூக்கியூ இராச்சியம் தாக்கப்பட்டது

* **1872**: புதிய இரியூக்கியூ கொற்றம் நிறுவப்பட்டது, 1872-1879

* **1879**: ஓக்கினாவா மாகாணம் நிறுவப்படல்

* **1945**: ஒகினவா சண்டை

* **1972**: ஐக்கிய அமெரிக்கா இரியூக்கியூ தீவுகளை மீண்டும் சப்பானிற்கு திருப்பியளித்தல்

புவியியல்
---------

இத்தீவுகள் கிழக்கு சீனக்கடலின் கீழ்கோடியில் அமைதிப் பெருங்கடலின் மேற்கு கோடியில் அமைந்துள்ளது.

இத்தீவுகள் இரு புவியியல் வலயங்களாக பிரிபட்டுள்ளன: அமாமி தீவை மையமாகக் கொண்ட வடக்கு இரியூக்கியூ தீவுகள், மற்றும் ஒக்கினவா தீவை மையமாக்க் கொண்ட தெற்கு இரியூக்கியூ தீவுகள் சில நேரங்களில் தெற்கு இரியூக்கியூ தீவுகள் ஒகினாவா தீவுகள் என்றும் சாக்கிசிமா தீவுகள் என்றும் மேலும் பிரிக்கப்படுகின்றன. 

இத்தீவுகளில் மிகவும் பெரியது ஓக்கினாவா தீவு.

பண்பாடு
-------

இத்தீவு மக்களால் கராத்தே கண்டுபிடிக்கப்பட்டது; குறிப்பாக ஒக்கினாவா மாகாணத்தில்.

மேற்கோள்கள்
-----------

1. ↑  Nussbaum, Louis-Frédéric. (2005). "Ryūkyū Islands" in *Japan Encyclopedia*, p. 801.
2. ↑  Julius Klaproth. (1832). *San kokf tsou ran to sets, ou Aperçu général des trois royaumes,* p. 175 n1.
3. ↑  Kerr, George. (2000). *Okinawa: The History of an Island People,* p. 63.
4. ↑  Klaproth, pp. 177.
5. ↑  Smits, Gregory. (1999). *Visions of Ryūkyū: Identity and Ideology in Early-Modern Thought and Politics,* p. 28.
6. 1 2  Matsumura, Wendy. (2007). *Becoming Okinawan: Japanese Capitalism and Changing Representations of Okinawa,* p. 38; excerpt, "March 27, 1879 marks the birth of ஓக்கினாவா மாகாணம் and the death of the short-lived Ryukyu domain, which itself came into being on September 14, 1872, replacing the Ryukyu kingdom."
7. ↑  Nussbaum, "*Okinawa-ken*" at pp. 746-747.
**சுஷ்மிதா பௌரி** (*Susmita Bauri*) (பிறப்பு ஜனவரி 1975 5) ஓர் இந்திய அரசியல்வாதியாவார். இந்தியப் பொதுவுடமைக் கட்சி (மார்க்சிஸ்ட்) சார்பில் மேற்கு வங்காளத்தின் பிஷ்ணுபூர் மக்களவைத் தொகுதியிலிருந்து பதினான்காவது மக்களவைக்கும், பதினைந்தாவது மக்களவைக்கும் தேர்தெடுக்கப்பட்டார்.

நிமாய் சரண் பௌரி - சந்தியா பௌரி தம்பதியின் மகளான இவர் கொல்கத்தா பல்கலைக்கழகத்தின் ஹஜ்ரா சட்டக் கல்லூரியிலிருந்து சட்டம் பயின்றார். ஒரு வழக்கறிஞராக இவர் ஏழை மக்களுக்கு, குறிப்பாக படிப்பறிவற்ற பெண்களுக்கு இலவச சட்ட உதவிகளை வழங்குகிறார். பௌரி சமூகத்தைச் சேர்ந்த இவரது தாயார் சந்தியா பௌரி, அதே தொகுதியில் மூன்று முறை மக்களவை உறுப்பினராக இருந்தார்.

பதினான்காவது மக்களவையில் இவர் சமூக நீதி மற்றும் அதிகாரமளித்தல் குழுவிலும், ஆற்றல் நிலைக்குழு உறுப்பினராகவும் இருந்தார். பதினைந்தாவது மக்களவையில் இவர் ரசாயனங்கள் மற்றும் உரங்கள் குழுவிலும், அவையில் உறுப்பினர்கள் இல்லாதிருப்பதற்கான குழு உறுப்பினராகவும் இருந்தார்.

மேற்கோள்கள்
-----------

1. ↑  "Susmita Bauri -Political Profile". .
2. ↑  "Detailed Profile: Smt. Susmita Bauri". Government of India.. பார்த்த நாள்: 2010-10-17.
3. ↑  "CPM goes for kill with axe on losers". The Telegraph, 7 February 2004.. பார்த்த நாள்: 2010-10-17.
**பேச்சிப்பாறை அணை** (Pechiparai Reservoir) கன்னியாகுமரி மாவட்டத்தில் உள்ள பெரிய அணையாகும். இது தமிழ்நாட்டில் கன்னியாகுமரி மாவட்டத்தில், மேற்குத் தொடர்ச்சி மலையடிவாரத்தில் பேச்சிப்பாறை என்னுமிடத்தில் அமைந்துள்ளது. இது மாவட்டத் தலைநகர் நாகர்கோவிலிலிருந்து 43 கிலோமீட்டர் (27 மைல்) தொலைவில் அமைந்துள்ளது. இவ் அணை கோதையாற்றின் குறுக்கே கட்டப்பட்டுள்ளது. இந்த அணை 1897-1906 காலகட்டத்தில் ஐரோப்பிய பொறியாளர் திரு மிஞ்சின் அவர்களால் அப்போதைய திருவிதாங்கூர் மகாராசா மூலம் திருநாள் காலத்தில் கட்டப்பட்டது.இதன் அப்போதைய கட்டுமானத்திற்காக செலவளிக்கப்பட்ட தொகை 26.1 லட்சம். இவ்வணை கன்னியாகுமரி மாவட்டத்தின் விவசாய மற்றும் குடிநீர் தேவையை பூர்த்தி செய்கின்றது. இவ்வணை மேற்குத் தொடர்ச்சி மலைத்தொடர் அடிவாரத்தில் கட்டப்பட்டுள்ளது. இந்த அணையின் உயரம் முதலில் 42 அடியாக இருந்தது. பின்பு 1964-ஆம் ஆண்டு மேலும் 6 அடிகள் கூட்ட முடிவு செய்து 1969 ஆம் ஆண்டு அணையின் உயரம் 48 அடியாக கட்டிமுடிக்கப்பட்டது. கல்குளம், அகத்தீசுவரம், தோவாளை மற்றும் ராதாபுரம் ஆகிய வட்டங்கள் இதன் மூலம் பலன் பெறுகின்றன. சுமார் 50 ஆயிரம் ஏக்கர் நிலம் இதனால் பாசன வசதி பெறுகின்றது. 42 அடியாக இருந்த பேச்சிப்பாறை அணையை48 அடியாக உயர்த்தப்பட்டு உயர்த்தப்பட்டது. உயர்த்தப்பட்ட 6 அடி தண்ணீரையும், இராதாபுரம் இதற்காக உயர்த்தப்பட்டது. அணையின் நீர்மட்டம் உயர்த்தப்பட்ட பிறகு 3.75 டிஎம்சி தண்ணீர் கூடுதலாக நிரப்பப்படுகிறது. 42 அடியாக இருந்த பேச்சிப்பாறை அணையை 48 அடியாக காமராஜர் அவர்களால் உயர்த்தப்பட்டது. உயர்த்தப்பட்ட 6 அடி தண்ணீரையும், இராதாபுரம் பகுதிக்காக உயர்த்தப்பட்டது. அணையின் நீர்மட்டம் உயர்த்தப்பட்ட பிறகு 3.75 டிஎம்சி தண்ணீர் கூடுதலாக நிரப்பப்படுகிறது. 

ராதாபுரம் தாலுகாவில் நிரந்தர ஆற்றுப்பாசனமோ, கால்வாய் பாசனமோ கிடையாது. கிணறுகள் நிரம்பினால் மட்டுமே இத்தாலுகாவில் விவசாய பணிகளை தடையின்றி தொடர முடியும் என்ற நிலைமை தான் தற்போது வரை நீடித்து வருகிறது. இதனை கருத்தில் கொண்டு விவசாயத்தை மேம்படுத்தும் வகையில் காமராஜர் ஆட்சி காலத்தில் ராதாபுரம் தாலுகா விவசாயிகள் பயன்பெறும் வகையில் ராதாபுரம் சிற்றாறு பட்டணங்கால்வாய் அமைக்கப்பட்டது.

பேச்சிப்பாறை, பெருஞ்சாணி, சிற்றாறு ஆகிய இம்மூன்று அணைக்கட்டுகளின் மொத்த கொள்ளளவு 4300 மில்லியன் கனஅடியாகும். இந்த அணைக்கட்டுகளில் 1300 மில்லியன் கனஅடிக்கு மேல் (அணைகளில் 33 சதவீதம் நீர் இருக்குமானால்) தண்ணீர் இருக்குமேயானால், அதிகப்படியான தண்ணீரை ராதாபுரம் சிற்றாறு பட்டணங்கால்வாயில் திறந்துவிட வேண்டும். இதை 16-12-70ம் தேதியிட்ட அரசு ஆணை எண் 2584 கூறுகிறது. 

இதன் மூலமாக நெல்லை மாவட்டத்தில் ராதாபுரம் தாலுகாவில் சுமார் 15 ஆயிரத்து 597 ஏக்கர் நிலங்கள் நேரடியாக பயன்பெறும். 52 குளங்கள் மூலமாக மறைமுகமாக 1013 ஏக்கர் நிலங்கள் பாசன வசதி பெறுகிறது, 52 குளங்க ளுக்கும் தேவையான தண்ணீரை ஒரு டிஎம்சி தண்ணீர் மூலம் நிரப்பி விடலாம் என்பது குறிப்பிட தக்கது. 

இந்த அணையின் நீர்பிடிப்பு பகுதி ராதாபுரம் தாலுகா பகுதியில் கொஞ்சம் உள்ளது.

இதன் நீர்ப்பிடிப்பு பகுதி 207.19 சதுர கிலோமீட்டர்கள் ஆழம் 14.6 மீட்டர்கள் (48 அடி). அணையின் நீளம் 425.5 மீட்டர்கள் உயரம் 120.7 மீட்டர்கள். இங்கு பேச்சியம்மன் எனும் சிறு கோயில் ஒன்று கட்டப்பட்டு தெய்வ வழிபாடு நடைபெற்று வருகிறது.
பொது நினைவிடம் in சாவார் உள் மாவட்டம், வங்காளதேசம்வார்ப்புரு:SHORTDESC:பொது நினைவிடம் in சாவார் உள் மாவட்டம், வங்காளதேசம்
**ஜாதியோ ஸ்மிருதி ஷௌதோ** (*Jatiyo Sriti Shoudho*, வங்காள மொழி: জাতীয় স্মৃতি সৌধ ) அல்லது **தேசிய ஈகையர் நினைவிடம்** பாக்கித்தானிடமிருந்து பிரிந்து விடுதலைப் பெறக் காரணமாக அமைந்த 1971இல் நடந்த வங்காளதேச விடுதலைப் போரில் உயிர் ஈந்தவர்களின் வீரத்தையும் ஈகையையும் நினைவில் நிறுத்துமாறு கட்டமைக்கப்பட்டுள்ள வங்காளதேசத்தின் தேசிய நினைவுச் சின்னமாகும். இந்த நினைவுச் சின்னம் தலைநகர் டாக்காவிலிருந்து வடமேற்கே ஏறத்தாழ 35 கிமீ தொலைவில் சாவார் உள்மாவட்டத்தில் அமைந்துள்ளது.  இதனை சையது மைனுல் உசைன் வடிவமைத்துள்ளார்.

History
-------

இடதுபுற காட்சி
இந்த நினைவகத்திற்கான திட்டங்கள் 1976இல் தீட்டப்பட்டன. நினைவகம் அமைப்பதற்கான இடம் தேர்ந்தெடுக்கப்பட்டு சாலைகளும் நிலமும் மேம்படுத்தப்பட்ட பிறகு, தேசிய அளவில் கட்டிட வடிவமைப்பிற்கான போட்டி 1978ஆம் ஆண்டு சூன் மாதம் நடத்தப்பட்டது. இதில் கலந்துகொண்ட 57 வடிவமைப்புகளில் சையது மைனுல் உசைனின் வடிவமைப்பு தேர்ந்தெடுக்கப்பட்டது. முதன்மைக் கட்டமைப்பும் செயற்கை ஏரியும் மற்ற வசதிகளும் 1982இல் நிறைவுற்றன. திசம்பர் 16, 1982இல் இது பொதுமக்களுக்கு திறக்கப்பட்டது.

படத்தொகுப்பு
------------

* 
* 
* 
* 
* 
* 
*

மேற்சான்றுகள்
-------------

1. ↑  Amin, Md Shahidul; Islam, M Zakiul (2012). "National Martyrs' Memorial". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .

மேலும் காண்க
------------

விக்கிமீடியா பொதுவகத்தில்,  
 *****ஜாதியோ ஸ்மிருதி ஷௌதோ*****   
என்பதின் ஊடகங்கள் உள்ளன. 

* வங்காளதேச விடுதலைப் போர்
**எம். டி. வி. ஆச்சார்யா** (*M. T. V. Acharya*)(பிறப்பு 1920 - இறப்பு 1992) ஒரு ஓவியர், வரைகலை நிபுணர் மற்றும் கலை பயிற்றுநர் ஆவார். பிரபலமான இந்திய குழந்தைகள் இதழான சந்தமாமா (அம்புலிமாமா) படைப்புகளினால் இவர் மிகவும் பிரபலமானார்.
இவர் சந்தமாமா என்ற இதழின் கன்னடப் பதிப்பில் பல ஓவியங்களை வரைந்து பிரபலமானவர். இவர் 1992 ஆம் ஆண்டு இறந்தார். இவரது இளமைக் கால வாழ்வில், மைசூர் தசரா கண்காட்சியில் பல ஓவியங்களை வரைந்து பல பரிசுகளைப் பெற்றவர். பெங்களூரில் உள்ள இந்துஸ்தான் வானூர்தி நிறுவனத்தில் பணியாற்றினார். இவரது முதல் ஓவியக் கண்காட்சி சென்னையில் 1945 ஆம் ஆண்டில் நிகழ்ந்தது. குழந்தைகளுக்கான தமிழ் இதழான சந்தமாமாவில் 1947 ஆம் ஆண்டு சேர்ந்தார். பின்னர், இதன் கன்னடப் பதிப்பிற்கு ஆசிரியர் ஆனார். அந்த இதழின் அட்டைப் படங்கள் பலவற்றை வரைந்துள்ளார் என்பது குறிப்பிடத்தக்கது. 
"தாய்நாடு" என்னும் கன்னட இதழுக்கு கலையாசிரியரானார். இவருடைய பெயரால் ஆச்சார்யா சித்திரகலா பவன் என்ற பெயரில் கலைப் பள்ளியொன்றைத் தொடங்கி, ஓவிய வகுப்புகள் நடத்தினார்.

தனது மாணவர் நாட்களில், ஆச்சார்யா மைசூரு தசரா கண்காட்சியில் வரைந்த ஓவியத்திற்காக பரிசுகளை வென்றுள்ளார். ஆரம்பத்தில், பெங்களூரில் இந்துஸ்தான் விமானத்தில் பணிபுரிந்தார். இவரது முதல் ஓவிய கண்காட்சி 1945இல் சென்னையில் இருந்தது. 1947இல் தெலுங்கு குழந்தைகள் இதழான சந்தமாமாவில் சேர்ந்தார். பின்னர் அதன் கன்னட பதிப்பின் ஆசிரியரானார். சந்தமாமாவுக்கு பல அட்டைப் படங்களை வரைந்தார்.

ஆச்சார்யா 1963 மற்றும் 1965க்கு இடையில் கன்னட நாளேடான *தாய் நாடுவின்* கலை இயக்குநராக இருந்தார். பின்னர், பெங்களூரில் தனது சொந்த கலைப் பள்ளியை நிறுவினார். ஆச்சார்ய சித்ரகலா பவன் எனும் இவரது நிறுவனம், கடிதங்கள் மூலம் ஓவியம் குறித்த பாடங்களையும் பயிற்சியையும் வழங்கியது.

நூலியல்
-------

சந்தாமாமா கலை புத்தகம், ஆச்சார்யா மற்றும் பிற சந்தமாமா கலைஞர்களின் கலைப்படைப்புகளின் தொகுப்பு. (\*Chandamama Art Book)

மேற்கோள்கள்
-----------

1. ↑   *Karnataka State Gazetteer: Mysore*. Director of Print, Stationery and Publications at the Government Press. 1988. பக். 718. .
2. ↑  Ramakrishna, G. (1983). N. Gayathri. ed. *An encyclopaedia of South Indian culture*. K.P. Bagchi. பன்னாட்டுத் தரப்புத்தக எண்:9780836411881. .

வெளி இணைப்புகள்
---------------

* Chandamama Archives
**எஸ். சி. கிருஷ்ணன்** சௌராட்டிர சமூகத்தைச் சேர்ந்த தென்னிந்தியாவின் பழம்பெரும் திரைப்படப் பின்னணிப் பாடகர் ஆவார். 1950களில் தமிழ்திரைப்படங்களில் பல பாடல்களைப் பாடியுள்ளார். தமிழர் உள்ளத்தில் நீங்கா இடம் பிடித்த 'அத்தானும் நான் தானே', 'சித்தாடை கட்டிக்கிட்டு', 'மண்ணை நம்பி மரமிருக்கு' ஆகிய பாடல்களைப் பாடியுள்ளார்.

இளமைக்காலம்
-----------

அப்போது இராமநாதபுரம் மாவட்டத்தின் கீழிருந்த சிவகங்கையில் 1929 ஆம் ஆண்டு செல்வம் ஆச்சாரி என்ற நகைத் தொழிலாளியின் நான்காவது மகனாகப் பிறந்தார். 1937 ஆம் ஆண்டு டி. கே. எஸ். நாடகக் குழுவில் நடிகராகச் சேர்ந்தார். பின்னர் என். எஸ். கிருஷ்ணன், கே. ஆர். ராமசாமி ஆகியோரின் நாடகக் குழுக்களிலும் நடிகராக இருந்துள்ளார். அப்போது அறிஞர் அண்ணாவின் *வேலைக்காரி*, *ஓர் இரவு* ஆகிய நாடகங்களில் நடித்துள்ளார். இந்த இரண்டு நாடகங்களும் வேலைக்காரி, ஓர் இரவு என்ற பெயரிலேயே பின்னர் திரைப்படமாக்கப்பட்டன.

தொழில் வாழ்க்கை
---------------

1949 ஆம் ஆண்டு சேலம் மாடர்ன் தியேட்டர்ஸ் நிறுவனத்தில் நடிகராக வேலைக்குச் சேர்ந்தார். பெரிய திரைப்பட தயாரிப்பு நிறுவனங்களில் அக்காலத்தில் நடிகர்கள் மாதச் சம்பளத்தில் நியமிக்கப்படுவது வழக்கம். அங்கு வேலை செய்யும் காலத்தில் மாடர்ன் தியேட்டர்ஸ் தயாரித்த பல படங்களில் நடித்துள்ளார். 1952 ஆம் ஆண்டு இந்த நிறுவனம் கல்யாணி என்ற திரைப்படத்தைத் தயாரித்த போது அதில் முதன்முதலாக இரண்டு பாடல்கள் பாடினார். ஒரு பாடலைத் தனித்தும், மற்றப் பாடலை கே. ராணியுடன் இணைந்தும் பாடினார். தனித்துப் பாடிய *கலப்படம், கலப்படம்* என்ற பாடல் புகழ் பெற்றது. அதன் பின் பின்னணிப் பாடகராக விளங்கினார்.

இவர் கருநாடக இசையில் நல்ல தேர்ச்சி பெற்றவராக இருந்தும் பெரும்பாலும் நகைச்சுவை நடிகர்களுக்குக் குரல் கொடுக்கவே இவரை இசையமைப்பாளர்கள் பயன்படுத்தினார். எனினும் அமுதவல்லி என்ற திரைப்படத்தில் இவர் டி. ஆர். மகாலிங்கத்துடன் இணைந்து பாடிய *தத்துவக் கலையுடன்* என்ற பாடல் இவரது சங்கீத ஞானத்தை வெளிப்படுத்துவதாக அமைந்தது.

இவர் சிறிது காலம் சென்னை தொலைக்காட்சி நிலையத்தில் இசையமைப்பாளராகப் பணியாற்றினார்.

விருதுகளும் பட்டங்களும்
-----------------------

1981 ஆம் ஆண்டு தமிழ் நாடு மாநில அரசால் கலைமாமணி விருது வழங்கி கௌரவிக்கப்பட்டார்.

சொந்த வாழ்க்கை
--------------

இவருக்கு மனைவி, இரண்டு மகள்கள், ஒரு மகன் குடும்பமாக அமைந்தனர். டி. ஆர். மகாலிங்கம் இவரது சிறந்த நண்பராக இருந்தார். தொலைக்காட்சி நிலையத்தில் பணியாற்றிக் கொண்டிருந்தபோது பக்கவாத நோயால் பீடிக்கப்பட்டார். சுமார் 4 வருடங்கள் நோயால் அவதிப்பட்ட பின்னர் 1983 ஆம் ஆண்டு இயற்கை எய்தினார்.

உசாத்துணை
---------

* சகாதேவன் விஜயகுமார். "எஸ். சி. கிருஷ்ணன் - பின்னணிப் பாடகர்". Archived from the original on 2017-05-16. .
* கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014.
* கோ. நீலமேகம். *திரைக்களஞ்சியம் தொகுதி - 2*. மணிவாசகர் பதிப்பகம், சென்னை 108 (☎:044 25361039). முதல் பதிப்பு நவம்பர் 2016.

வெளி இணைப்புகள்
---------------

* யூடியூபில் கலப்படம் கலப்படம் - அவரது முதல் தனிப்பாடல்.
* எஸ். சி. கிருஷ்ணன் பாடல்கள்
பிரதம மந்திரி முத்ரா திட்டம் (PMMY) என்பது இந்திய அரசாங்கத்தின் முதன்மைத் திட்டமாகும், இது "நிதியற்றவர்களுக்கு நிதியளிப்பது" என்ற நோக்கத்துடன் சிறு, குறு போன்ற நிறுவனங்களை முறையான நிதி அமைப்புக்கு கொண்டு வந்து அவர்களுக்கு மலிவு கடன்களை வழங்குவதாகும். விவசாயம் அல்லாத வருமானம் ஈட்டும் நடவடிக்கைகளுக்கு பொதுத்துறை வங்கிகள், பிராந்திய கிராமப்புற வங்கிகள், கூட்டுறவு வங்கிகள், தனியார் துறை வங்கிகள், வெளிநாட்டு வங்கிகள், மைக்ரோ நிதி நிறுவனங்கள் (MFI) மற்றும் வங்கி அல்லாத நிதி நிறுவனங்கள் (NBFC) போன்ற அனைத்து நிதிநிறுவனங்களிடமிருந்தும் பத்து இலட்சம் ரூபாய் வரை கடன் பெற இது ஒரு சிறிய கடனாளியை அனுமதிக்கிறது. இத்திட்டம் 2015 ஆம் ஆண்டு ஏப்ரல் 8 ஆம் தேதி மாண்புமிகு பிரதமரால் தொடங்கப்பட்டது.

இந்தத் திட்டத்தின் கீழ், விவசாயம் அல்லாத நடவடிக்கைகளுக்கு ₹10 இலட்சம் (US$13,000) வரையிலான கடன்கள் மூன்று வகைகளின் கீழ் வழங்கப்படுகின்றன: 

* ஷிஷு (₹50,000 வரையிலான கடன்கள் (அமெரிக்க $630));
* கிஷோர் (₹50,000 (US$630) முதல் ₹500,000 (US$6,300) வரை கடன்) மற்றும்
* தருண் (₹500,000 (US$6,300) முதல் ₹1 மில்லியன் (US$13,000) வரை).

புள்ளி விவரம்
-------------

| நிதியாண்டு | PMMY கடன் ஒப்புதளிக்கப்பட்ட எண்கள் | அனுமதிக்கப்பட்ட தொகை Cr | வழங்கப்பட்ட தொகை Cr |
| 2015-2016 | 34880924 | 137449.27 | 132954.73 |
| 2016-2017 | 39701047 | 180528.54 | 175312.13 |
| 2017-2018 | 48130593 | 253677.1 | 246437.4 |
| 2018-2019 | 59870318 | 321722.79 | 311811.38 |
| 2019-2020 | 62247606 | 337495.53 | 329715.03 |
| 2020-2021 | 50735046 | 321759.25 | 311754.47 |
| 2021-2022 | 53795526 | 339110.35 | 331402.2 |
| 2022-2023 | 62310598 | 456537.98 | 450423.66 |
|  |  |  |  |
| மொத்தம் | 411671658 | 2348280.81 | 2289811 |

மேலும் பார்க்க
--------------

* ஜன் தன் திட்டம்
* பிரதான் மந்திரி ஜீவன் ஜோதி பீமா யோஜனா
* பிரதான் மந்திரி சுரக்சா பீமா யோஜனா
* அடல் ஓய்வூதியத் திட்டம்

சான்றுகள்
---------

1. ↑
2. ↑
3. ↑
சம்பல் கலைஞர்
**கோந்தாலி** (*Gondhali*) என்பது இந்தியாவின் மகாராட்டிரா மாநிலத்தில் உள்ள ஓர் இந்து சமூகமாகும்.. மகாராட்டிர தெய்வங்களின் பாடல்களைப் பாடுவது இவர்களின் தொழிலாகும். பாடல்களில் பொதுவாக இவர்கள் கடவுள்களின் புராணக் கதைகள் இடம் பெறுகின்றன. கடவுளுக்கு முன்பாகப் பாடுவதும் நடனமாடுவதும் கோந்தல் என்றும், கோந்தலை நிகழ்த்தும் சமூகம் கோந்தாலி என்றும் அழைக்கப்படுகிறது. மனித ஆன்மாவை அனைத்து ஊழல் மற்றும் அநீதியிலிருந்தும் விடுவிப்பதற்காக, தெய்வீக சக்தியை பூமியில் இறங்க அனுமதிப்பதே கோந்தலின் நோக்கமாகும். இவர்கள் தங்கள் பாடல்களுக்கு தாளத்தைக் கொண்டு வர கழுத்தில் கட்டப்பட்ட மேளத் தொகுப்பைப் பயன்படுத்துகிறார்கள்.

இந்தியாவில் சுமார் 58,000 கோந்தல்கள் வாழ்கின்றனர். தெற்காசிய இந்துக்களின் ஒரு பகுதியாகக் கருதப்படும் இந்த மக்கள் குழு இந்தியாவில் மட்டுமே காணப்படுகிறது. இவர்களின் முதன்மை மொழி மராத்தியாகும். கோந்தாலிகளால் பின்பற்றப்படும் முதன்மை மதம் இந்து மதம் என்றும் இந்திய துணைக்கண்டத்தின் முக்கிய மத பாரம்பரியம் கொண்ட இனம் என்றும் கருதப்படுகிறது. 

பல ஆண்டுகளுக்கு முன்பு, கோந்தாலிகள் மிகவும் மரியாதைக்குரிய குழுவாக இருந்தனர், அவர்களை ஆட்சியாளர்களே தங்கள் செயல்பாடுகளுக்கு அழைத்தனர். அரசியல் மற்றும் பொருளாதாரம் பற்றி அறிந்தவர்கள் மற்றும் பெரும்பாலும் சமூக அக்கறைகள் பற்றிய பாடல்களை இயற்றினர். பெரியவர்களை மதிக்க வேண்டும், ஒவ்வொருவரும் தன் குடும்ப நலனுக்காக அர்ப்பணிக்க வேண்டும் என்பது போன்ற சமூக செய்திகளை இவர்களின் பாடல்கள் பரப்புகின்றன.

மேற்கோள்கள்
-----------

1. ↑  Varadpande, Manohar Laxman (1987) (in en). *History of Indian Theatre*. Abhinav Publications. பக். 93. பன்னாட்டுத் தரப்புத்தக எண்:9788170172789. .
2. ↑  Lal, Ananda (2004) (in en). *The Oxford Companion to Indian Theatre*. Oxford University Press. பக். 135. பன்னாட்டுத் தரப்புத்தக எண்:9780195644463. .
**இந்திரா சந்த்** ( மராத்தி: इंदिरा संत  ; 4 ஜனவரி 1914 - 13 ஜூலை 2000) இந்தியாவின் மகாராஷ்டிராவைச் சேர்ந்த மராத்தி கவிஞர்.

வாழ்க்கை
--------

இந்திரா சந்த் 1914 ஜனவரி 4 ஆம் தேதி இந்தியாவின் கர்நாடகாவின் பெல்காம் மாவட்டத்தின் தவாண்டி என்ற சிறிய நகரத்தில் இந்திரா தீட்சித் என்ற பெயரில் பிறந்தார்.   
[  ]
இந்திரா கோலாப்பூரில் உள்ள ராஜாராம் கல்லூரி  மற்றும் புனேவில் உள்ள பெர்குசன் கல்லூரியில் படித்தார், அங்கு தனது வருங்கால கணவர் நாராயண் சாந்தை சந்தித்தார்.   1940 ஆம் ஆண்டு, நான்கு ஆண்டுகளுக்கு அவர்களது திருமணத்திற்குப் பிறகு இரண்டு தங்கள் கவிதைகளில் ஒரு கூட்டு சேகரிப்பு என்ற தலைப்பில் *Sahawas* (सहवास) இந்திராவின் கணவர் நாராயண் சாண்ட் 1946 இல் இறந்தார்.   கணவனை இழந்த வலி அவரது சில கவிதைகளில் அதன் வெளிப்பாட்டைக் கண்டது. அவரது பெரும்பாலான கவிதைகளின் முக்கிய கருப்பொருள் காதல் மற்றும் ஏக்கம்.   இயற்கையின் அன்பு அவரது கவிதைகளிலும் தெளிவாகத் தெரிகிறது. அவரது கவிதை மேலும் ஒரு பெண்ணின் வாழ்க்கையின் வெவ்வேறு பரிமாணங்களுடன் தொடர்புடையது.   
[  ]
இந்திரா சந்த் 25 புத்தகங்களை எழுதினார்.   அவர் முதலில் பேராசிரியராகவும் பின்னர் பெல்காமில் உள்ள ஒரு ஆசிரியர் பயிற்சி கல்லூரியில் முதல்வராகவும் பணியாற்றினார்.   
[  ]

முக்கிய படைப்புகள்
------------------

கவிதைகளின் தொகுப்புகள்: 

* *ஷெல்* () (1951)
* *மெண்டி* () (1955)
* *மிருகஜால்* () (1957)
* *ரங்க பவாரி* (रंगबावरी) (1964)
* *பஹுல்யா* (बाहुल्या) (1972)
* *கர்பரேஷிம்* (गर्भरेशीम) (1982)
* *மாலன் கதா* (मालन)
* *வம்ஷ் குசும்* ()
* *Marawa* (मरवा)
* *Nirakar* (निराकार)
* *குங்குர்வாலா* (घुंघुरवाळा)

சாந்தின் அரை சுயசரிதை கட்டுரைகள் 1986 இல் *மிருத்கந்தா* (मृद्गंध) என்ற புத்தகத்தில் வெளியிடப்பட்டன. *புல்வெல்* (फुलवेल) புத்தகத்தில் அவரது கட்டுரைகளின் தொகுப்பு உள்ளது. 

ரமேஷ் டெண்டுல்கர் 1982 ஆம் ஆண்டில் சாந்தின் தேர்ந்தெடுக்கப்பட்ட கவிதைகளின் *மிருன்மாயி* (मृण्मयी) என்ற தொகுப்பை வெளியிட்டார். 

அவரது கவிதைகள் ஆங்கிலத்தில் "பாம்பு-தோல் மற்றும் இந்திரா சாந்தின் பிற கவிதைகள்" (1975) என மொழிபெயர்க்கப்பட்டுள்ளன.

விருதுகள்
---------

*கர்பரேஷாமி* (गर्भरेशमी) என்ற கவிதைத் தொகுப்பிற்காக 1984 ஆம் ஆண்டில் சாகித்ய அகாடமி விருதைப் பெற்றதைத் தவிர, சாண்ட் தனது கவிதைக்காக பெற்றார்: 

* அனந்த் காண்டேகர் விருது
* சாகித்யா காலா அகாடமி விருது
* மகாராஷ்டிரா மாநில விருது
* ஜனஸ்தான் விருது

குறிப்புகள்
-----------

1. ↑  Rajaram College: Department of Marathi பரணிடப்பட்டது 2011-01-01 at the வந்தவழி இயந்திரம்

வெளி இணைப்புகள்
---------------

* பரணிடப்பட்டது 2007-12-06 at Archive.today
*Aquila fasciata*
**இராசாளிப் பருந்து** (Bonelli's eagle, *Aquila fasciata*) ஒரு கொன்றுண்ணிப் பறவை. தெற்கு ஐரோப்பா, ஆப்பிரிக்கா, ஆசியா ஆகிய இடங்களில் வாழ்கின்றது. இத்தாலியப் பறவையியலாளர் பிராங்கோ போநெலியை சிறப்பிக்கும் வண்ணம் இப்பறவை **போநெலி கழுகு** என்றும் அழைக்கப்படுகிறது. *A. fasciata* இனம் இரு உள்ளினங்களாகப் பிரிக்கப்பட்டுள்ளது: *A. f. fasciata, A. f. renschi*.

உடலமைப்பும் கள அடையாளங்களும்
----------------------------

கரும்பருந்தை விடச் சற்று பெரிய கழுகு (55 – 67 cm). அகன்ற இறக்கைகள், நீளமான வால், சிறிய, நீட்டிக்கொண்டிருக்கும் தலை. வேகமாக இறக்கைகளை அடித்தபடி பறக்கும், சரிவான திசையில் இறங்குகையில் வேகமாக முன்னேறும். அதிக உயரத்தில் பறக்காது. ஆண், பெண் இரண்டும் பெருமளவில் ஒரே போலிருக்கும். பெண் சிறிது பெரியதாகவிருக்கும்.

**வளர்ந்த கழுகு**: மேற்பகுதியும் தலையும் கபில நிறம், முதுகில் வெண்திட்டு, சாம்பல் நிற வாலில் மெல்லிய கோடுகளும் முனைக்கு அருகில் பட்டையும் இருக்கும். கீழிருந்து பார்க்கும்போது, வெண்மையான (அல்லது செம்பழுப்பு நிற) அடிப்பகுதியில் கபில நிறக் கீற்றுகள் தெரியும். (பெண் கழுகிற்கு கீற்றுகள் அதிகமாக இருக்கும்)

**குழப்பம் விளைவிக்கும் பிற கழுகுகள்**: தேன் பருந்து, பெரிய வல்லூறு, நெடுங்கால் வைரி ஆகியவை.

இனப்பெருக்கம்
-------------

பெரும்பாலும் வலசை போகாத பறவை; இந்தியாவில் உள்ளூர்ப் பறவையாகவே இது அறியப்படுகிறது.

உள்ளினங்கள்
-----------

### *A. f. fasciata* காணப்படும் பகுதிகள்:

வடமேற்கு ஆப்பிரிக்கா, ஐபீரிய மூவலந்தீவு (ஸ்பெயின், போர்ச்சுகல் ஒட்டிய பகுதி) வழியாக மத்தியதரைக் கடல் பகுதிகள்; மத்திய கிழக்கு நாடுகள், அரேபியா, ஆப்கானிஸ்தான், பாகிஸ்தான் மற்றும் இந்தியா வழியாக சில தென்கிழக்கு ஆசிய நாடுகள் மற்றும் தென்கிழக்கு சீனா.

### *A. f. renschi* காணப்படும் பகுதிகள்:

சிறு சுண்டாத் தீவுகள், தானிம்பார் தீவுகள் (இந்தோனேசியாவைச் சேர்ந்தவை)

மேற்கோள்கள்
-----------

1. ↑  பன்னாட்டு பறவை வாழ்க்கை (2015). "*Aquila fasciata*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2014.3* (பன்னாட்டு இயற்கைப் பாதுகாப்புச் சங்கம்).. பார்த்த நாள்: 12 April 2015.
2. ↑  Ferguson-Lees, J. & Christie, D.A. (2001). *Raptors of the World* (p. 244). Helm
3. ↑  Ali. S, Ripley. S.D. (1972). *Handbook of the Birds of India and Pakistan* [Vol. 1. p. 123 (163)]. OUP

*

வெளி இணைப்புகள்
---------------

* 

விக்கிமீடியா பொதுவகத்தில்,  
 ***இராசாளிப் பருந்து***   
என்பதின் ஊடகங்கள் உள்ளன. 





1. ↑  "Hunting with The Bonelli's Eagle - Second Season with The Colonel". .
**உத்திரமேரூர் சுந்தரவரதராஜ பெருமாள் கோயில்** என்பது தமிழ்நாட்டடின், காஞ்சிபுரம் மாவட்டம் உத்திரமேரூரில் அமைந்துள்ள ஒரு பெருமாள் கோயில் ஆகும். இக்கோயில் திராவிட கட்டிடக்கலை பாணியில் அமைந்துள்ளது. இந்த கோயில் முதலில் பல்லவரால் கட்டப்பட்டது, பின்னர் சோழர்கள், பாண்டியர்கள், சம்பவராயர்கள், விஜயநகர மன்னர்கள், நாயக்க மன்னர்கள் போன்றோரால் திருப்பணிகள் செய்யபட்டது.

இந்த சுந்தரராஜ வரதனைப் பிரும்மா, ருத்ரன், பூதேவி, மார்க்கண்டேயர் முதலியோர் வழிபட்டு முத்தியடைந்தார்கள் என்பது தல புராண வரலாறு கூறும் செய்தியாகும்.

கோயில் அமைப்பு
--------------

இக் கோயில் மூன்று தளங்களைக் கொண்டுள்ளது. அடித்தளத்தில் சுந்தர வரதராஜர் உள்ளார். இவர் நின்ற கோலத்தில் சேவை சாதிப்பார். இவரைத் தவிர, இந்த அடித்தளத்திலேயே அச்சுத வரதன், அநிருத்தவரதன், கல்யாணவரதன், ஆனந்தவல்லித்தாயார், ஆண்டாள் முதலியோர் உள்ளனர்.

அடுத்த தளத்தில் இருப்பவர் வைகுண்ட வரதர். அவருடன் கிருஷ்ணார்ச்சுனர், யோக நரசிம்மர், லக்ஷ்மி வராகன் ஆகியோர் இருக்கிறார்கள். மூன்றாவது தளத்தில் ரங்கநாதவரதர் பள்ளிகொண்டுள்ளார். இக்கோயில் இப்படி மூன்று தளங்களாகக் கட்டப் பட்டிருந்தாலும், அவைகளில் வீற்றிருக்கும் ஸ்திர பேதங்கள் நேருக்கு நேராக ஒன்றின் மேல் ஒன்றாக அமைக்கப் படவில்லை, இப்படி விமான அமைப்பும் மூர்த்திகளின் அமைப்பும் கொண்ட கோயில் தமிழ் நாட்டில் அதிகம் இல்லை எனப்படுகிறது.

வெளி இணப்புகள்
--------------

* வேங்கடம் முதல் குமரி வரை /உத்தரமேரூர் சுந்தரவரதன்

மேற்கோள்கள்
-----------

1. ↑  Madhavan, Chithra (2007). *Vishnu Temples of South India Volume 1 (Tamil Nadu)*. Chithra Madhavan. பக். 67–71. பன்னாட்டுத் தரப்புத்தக எண்:978-81-908445-0-5.
2. ↑  "Constitution 1,000 years ago". *தி இந்து* (Chennai, India). 11 July 2008. .
3. ↑  R. Nagaswamy (2003). *Uttaramerur*. Chennai: Tamil Arts Academy. பக். 12–16.
**ஆர். கே. கரஞ்சியா** (Rustom Khurshedji Karanjia, செப்டம்பர் 15, 1912 – பிப்ரவரி 1, 2008) என்பவர் இந்திய எழுத்தாளர், இதழாளர் என அறியப்படுகிறார். பிளிட்ஸ் என்னும் இதழின் ஆசிரியராக இருந்தவர் 1941 இல் பிளிட்ஸ் இதழைத் தொடங்குவதற்கு முன்னர் டைம்சு ஆப் இந்தியா நாளிதழின் உதவி ஆசிரியராக இருந்தார்.

ஆர். கே. கரஞ்சியா இப்போதைய பாகித்தானின் ருவெட்டா என்னும் ஊரில் பிறந்தார். இரண்டாம் உலகப் போர் நடந்த போது பர்மா மற்றும் அசாம் போர் முனையில் இருந்து போர் தொடர்பான செய்திகளைத் தொகுத்து செய்தித்தாளுக்கு அனுப்பினார். 1945 ஆம் ஆண்டில் சுபாசு சந்திர போசுவின் நிழற் படங்களை வெளியிட்டார். வின்ஸ்டன் சர்ச்சில், சார்லஸ் டி கோல், ஜமால் அப்துல் நாசிர், குருசேவ், பிடல் காஸ்ட்ரோ, சூ யென் லாய் போன்ற உலகத் தலைவர்களிடம் பேட்டி கண்டு அப்பேட்டி விவரங்களைத் தம் இதழில் வெளியிட்டார்.

மேற்கோள்கள்
-----------

1. ↑  *He launched Blitz on Feb 1, died on Feb 1-it's no coincidence*.
2. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**.
3. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**.

உசாத்துணை
---------

* R.K. Karanjia 1912 – 2008
**கோபி சந்த் பார்கவா** (Gopi Chand Bhargava) இந்தியாவைச் சேர்ந்த ஓர் அரசியல்வாதியாவார். 1889 ஆம் ஆண்டு மார்ச்சு மாதம் 8 ஆம் தேதியன்று இவர் பிறந்தார். பஞ்சாபின் முதல் முதலமைச்சராக 15 ஆகத்து 1947 முதல் 13 ஏப்ரல் 1949 வரையிலும், மீண்டும் 18 அக்டோபர் 1949 முதல் 20 சூன் 1951 ஆம் ஆண்டு வரையிலும், 1964 ஆம் ஆண்டு சூன் மாதம் 21 ஆம் தேதி முதல் மூன்றாவது முறையாகப் பொறுப்பாளராகவும் இருந்தார்.   இவர் இந்திய தேசிய காங்கிரசு கட்சியில் உறுப்பினராக இருந்தார்.

தனிப்பட்ட மற்றும் குடும்ப வாழ்க்கை
----------------------------------

அவர் பிரித்தானிய இந்தியாவின் பஞ்சாப் மாகாணத்தில் உள்ள சிர்சா மாவட்டத்தில் 8 மார்ச் 1889 அன்று பிறந்தார். 1912 ஆம் ஆண்டில், மருத்துவக் கல்லூரியில் (லாகூர்) தனது மருத்துவப் பட்டப்படிப்பை முடித்தார், பின்னர்  மருத்துவராகப் பணிபுரியத் தொடங்கினார்.

இவரது சகோதரர், பண்டிட் தாக்கூர் தாசு பார்கவாவும், ஓர் இந்திய தேசிய காங்கிரசு அரசியல்வாதியாவார். முன்னாள் நாடாளுமன்ற உறுப்பினர், சுதந்திரப் போராட்ட வீரர், வழக்கறிஞர், *"வித்யா பிரச்சாரினி சபா"* நிறுவனர் மற்றும் தாக்கூர் தாசு பார்கவா முதுநிலை மாதிரி பள்ளி மற்றும் இசாரிலுள்ள பெண்களுக்கான பதே சந்த் கல்லூரி உட்பட பல பள்ளிகள் மற்றும் கல்லூரிகளின் நிறுவனராவார்.

மேற்கோள்கள்
-----------

1. ↑   *Eminent freedom fighters in Haryana*. Modern Book Company. .
2. 1 2   *Current Issues and Trends in Centre-state Relations: A Global View*. Mittal Publications.. பார்த்த நாள்: 25 January 2018.
3. ↑  "List of Chief Ministers (CM) of Punjab". Maps of India.. பார்த்த நாள்: 25 January 2018.
4. ↑  "Archived copy".. பார்த்த நாள்: 2006-12-21.
5. ↑  First CM of Punjab
6. ↑  M. M. Juneja, 2004, "Hisar City: Places & Personalities", page 130, 311, 339, 77.
7. ↑  Hisar Courts History
8. ↑  Jugal Kishore Gupta, 1991, "History of Sirsa Town", Atlantic Publishers, New Delhi, page 261, 204.

புற இணைப்புகள்
--------------

* தெற்காசிய அமெரிக்கன் டிஜிட்டல் காப்பகத்தில் (SAADA) கோபி சந்த் பஹாவா பொருட்கள்
**வசந்தம் கே. கார்த்திகேயன்** (*Vasantham K. Karthikeyan*) என்பவர் இந்திய அரசியல்வாதியும் தமிழக சட்டமன்ற உறுப்பினரும் ஆவார். 2016ஆம் ஆண்டு நடைபெற்ற தமிழக சட்டசபைத் தேர்தலில் இரிஷிவந்தியம் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.இவர் 2020 ஆண்டு முதல் கள்ளக்குறிச்சி திமுக தெற்கு மாவட்ட செயலாளர் ஆக பணியாற்றி வருகிறார். திமுகவில் மிக இளம் வயது மாவட்ட செயலாளர்களில் இவர் முதன்மையானவர். விடியலை நோக்கி ஸ்டாலின் குரல் பிரச்சார பயணத்தில் திமுக இளைஞர் அணி செயலாளர் உதயநிதி ஸ்டாலின் அவர்கள் வசந்தம் கார்த்திகேயன் அவர்களின் ஏற்பாட்டை போல வேறு எந்த மாவட்டத்திலும் நான் பார்த்ததில்லை என்று பாராட்டினார் என்பது குறிப்பிடதக்கது. paa

சட்டமன்ற உறுப்பினராக
--------------------

2021 தமிழகச் சட்டமன்றத்திற்கு நடைபெற்றத் தேர்தலில், இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் வேட்பாளராக எஸ். கே. டி. சி. ஏ. சந்தோசு போட்டியிட்டார்.

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | இரிஷிவந்தியம் | திமுக | 92,607 | 47.08 |
| 2021 | இரிஷிவந்தியம் | திமுக | 113,912 | 53.56 |
|

கோவிட் 19
---------

2020 ஆம் ஆண்டில் வசந்தம் கார்த்திகேயனின் முழு குடும்பமும் கொரோனா தீநுண்மியால் பாதிக்கப்பட்டது.

மேற்கோள்கள்
-----------

1. ↑  "2016 Tamil Nadu General Election: Constituency Data Summary". Election Commission of India. p. 78. .
2. ↑
3. ↑  "15th Assembly Members". .
4. ↑  List of MLAs of Tamil Nadu Legislative Assembly
5. ↑  "Assembly wise Candidate Valid Votes count 2016, Tamil Nadu". .
6. ↑  "Rishivandiyam Election Result". .
7. ↑  "Vasantham K Karthikeyan becomes second DMK MLA to test positive for COVID-19". நியூ இந்தியன் எக்ஸ்பிரஸ்.. பார்த்த நாள்: 18 July 2022.
தம்பாலில் உள்ள தொட்ட பசவப்பா கோயில், கி.பி. 12 ஆம் நூற்றாண்டு
**தொட்டபசவப்பா கோயில்** (*Doddabasappa Temple*) என்பது 12 ஆம் நூற்றாண்டின் மேலைச் சாளுக்கியர் காலத்திய கட்டிடக்கலையை அடிப்படையாகக் கொண்டு கட்டப்பட்ட ஒரு கோயிலாகும். இது இந்தியாவின் கர்நாடக மாநிலம் தம்பாலில் உள்ளது. தம்பால் கடக் நகருக்கு தென்கிழக்கே 20 கிமீ (12 மைல்) தொலைவிலும், கொப்பள் மாவட்டத்தில் உள்ள இட்டாகிக்கு தென்மேற்கே 24 கிமீ (15 மைல்) தொலைவிலும் உள்ளது. இங்கு கருவறையில் ஒரு சிவலிங்கம் உள்ளது. கோயில் உட்புறம் ஒரு நிலையான கட்டுமானம் மற்றும் ஒரு கருவறையும், ஒரு முன்மண்டபமும் , ஒரு முக்கிய மண்டபமும் உள்ளது. முன்மண்டபம் கருவறையை மண்டபத்துடன் இணைக்கிறது.  மேலைச் சாளுக்கிய நினைவுச்சின்னங்கள், தற்போதுள்ள திராவிடக் கட்டிடக்கலை (தென்னிந்திய) கோயில்களின் பிராந்திய மாறுபாடுகள், கர்நாடக திராவிட கட்டிடக்கலை பாரம்பரியத்தை வரையறுக்கின்றன.

### விண்மீன் திட்டம்

 தம்பாலில் உள்ள கிபி 12 ஆம் நூற்றாண்டைச் சேர்ந்த, தொட்டா பசவப்பா கோயில் விமானத்தின் இருபத்தி நான்கு புள்ளிகள் கொண்ட விண்மீன் திட்டம்
24-புள்ளிகள் கொண்ட தடையற்ற நட்சத்திர வடிவமைப்பு இந்த கோயிலின் முக்கிய அம்சமாகக் கருதப்படுகிறது. மேலும், சோப்புக்கற்களைக் கொண்டு இதன் கட்டுமானம் எழுப்பப்பட்டுள்ளது.

சான்றுகள்
---------

1. ↑  Cousens (1926), p. 114
2. ↑  M.S. Dwarakinath. "THE CHALUKYAN MAGNIFICENCE". Deccan Herald. .
3. ↑  Hardy (1995), pp. 6–7
4. ↑  Sinha, Ajay J. (1999). "Reviewed work: Indian Temple Architecture: Form and Transformation, the Karṇāṭa Drāviḍa Tradition, 7th to 13th Centuries, Adam Hardy". *Artibus Asiae* **58** (3/4): 358–362. doi:10.2307/3250027.
5. 1 2  Foekema (2003), p. 60

வெளி இணைப்புகள்
---------------

* Dambal
* Dambal a religious symphony

குறிப்புகள்
-----------

* Cousens, Henry (1996). *The Chalukyan Architecture of Kanarese Districts*. New Delhi: Archaeological Survey of India. இணையக் கணினி நூலக மையம்:37526233.
* Foekema, Gerard (2003). *Architecture decorated with architecture: Later medieval temples of Karnataka, 1000–1300 AD*. New Delhi: Munshiram Manoharlal Publishers Pvt. Ltd. பன்னாட்டுத் தரப்புத்தக எண்:81-215-1089-9. .
* Hardy, Adam (1995). *Indian Temple Architecture: Form and Transformation-The Karnata Dravida Tradition 7th to 13th Centuries*. Abhinav Publications. பன்னாட்டுத் தரப்புத்தக எண்:81-7017-312-4.

விக்கிமீடியா பொதுவகத்தில்,  
 ***Doddabasappa Temple***   
என்பதின் ஊடகங்கள் உள்ளன.
**சொகராப் பெசோதன் கோத்வால்** (*S. P. Kotval*)(செப்டம்பர் 1910 - 6 மார்ச் 1987)  பம்பாய் உயர் நீதிமன்றத்தின் தலைமை நீதிபதியாக ஆகத்து 1, 1966 முதல் 27 செப்டம்பர் 1972 வரை பணியாற்றியவர் ஆவார்.

இவர் தனது பள்ளிக் கல்வியை நாக்பூரில் உள்ள புனித வளனார் கன்னிமாடப் பள்ளியிலும், பின்னர் பஞ்ச்கனியில் உள்ள பில்லிமோரியா உயர்நிலைப் பள்ளியிலும் பயின்றார். இவர் மோரிசு கல்லூரியில் (தற்போது நாக்பூர் மகாவித்யாலயா என்று அழைக்கப்படுகிறது) கல்லூரிக் கல்வியினையும் நாக்பூரில் உள்ள பல்கலைக்கழக சட்டக் கல்லூரியில் இளநிலை சட்டமும் பயின்றார்.

இவர் 1932ஆம் ஆண்டு முதல் நாக்பூரில் உள்ள வழக்கறிஞராகப் பயிற்சி பெற்றார். பின்னர் மத்தியப் பிரதேச உயர் நீதிமன்றங்கள் மற்றும் உச்ச நீதிமன்றங்களில் பயிற்சி செய்தார். 1956-ல் மாநிலங்களின் மறுசீரமைப்பு தொடர்பாக, இவர் பம்பாய் உயர் நீதிமன்றத்தின் நாக்பூர் இருக்கையில் நீதிபதியாகப் பதவி வகித்தார்.

மேற்கோள்கள்
-----------

1. ↑  "Late Shri S. P. Kotwal, Former Chief Justice, Bombay High Court". *Maharashtra Law Journal*. 1987. .
2. ↑  "Former Chief Justices". Bombay High Court, Bombay. .

வெளி இணைப்புகள்
---------------

* பம்பாய் உயர்நீதிமன்றத்தில் சுருக்கமான சுயசரிதை
**எது நிஜம்** 1956 ஆம் ஆண்டு வெளியான ஒரு இந்திய தமிழ்த் திரைப்படமாகும். வீணைக் கலைஞரும் திரைப்பட இயக்குநருமான எஸ். பாலச்சந்தர் இயக்கத்தில் உருவான இத்திரைப்படத்தில் நாகபூஷணம், சௌகார் ஜானகி ஆகியோர் முக்கிய பாத்திரங்களில் நடித்திருந்தார்கள். இத்திரைப்படம் தெலுங்கு மொழியில் *எதி நிஜம்* (ఏది నిజం) என்ற பெயரில் தயாரிக்கப்பட்டு, தமிழுக்கு மொழிமாற்றம் செய்யப்பட்டது. இத்தாலியத் திரைப்படமான *Puzitor* என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது.

திரைக்கதைச் சுருக்கம்
---------------------

ஒரு கிராம முன்சீப்பின் அக்கிரமத்தையும், அதிகாரத்தையும் மூலமாகக் கொண்டது இத்திரைக்கதை. கோதண்டன் ஒரு கிராமத் தொழிலாளி. அவனது மனைவி லட்சுமி. அந்தக் கிராமத்தின் முன்சீப் ஒரு தீயவன். அவன் லட்சுமியை அடைய பல வழிகளைக் கையாளுகிறான். கிராமத்திலுள்ள நாட்டு வைத்தியர், கிராம பூஜாரி மற்றும் சிலரும் அந்த முன்சீப்புக்கு உதவுகிறார்கள். கோதண்டனின் நண்பனான திருப்பதி வெளிப்படையாக முன்சீப்பை எதிர்க்கிறான். முன்சீப்பின் பல தில்லுமுல்லுகளை அம்பலமாக்குகிறான். இதனால் ஆத்திரமுற்ற முன்சீப், திருப்பதியை கொலை செய்வித்து பழியை கோதண்டன் மீது சுமத்திவிடுகிறான். இதனால் கோதண்டன் சிறைக்குச் செல்கிறான். சிறையிலிருந்து மீண்டு வந்த கோதண்டனுக்கு உண்மைகள் தெரிய வருகிறது. அவன் முன்சீப்பை தாக்குகிறான். காட்டில் ஒளிந்து கொண்டிருக்கும் கோதண்டனை போலீசார் கைது செய்கிறார்கள். கோதண்டன் எது நிஜம் என்பதை எப்படி நிலைநாட்டுகிறான் என்பதே மீதிக்கதையாகும்.

நடிகர்கள்
---------

* நாகபூஷணம் - கோதண்டன்
* சௌகார் ஜானகி - *லட்சுமி*
* கும்மடி வெங்கடேஸ்வர ராவ் - முன்சீப்
* ரமணா ரெட்டி - *நாட்டு வைத்தியர்*
* ஜகோ ராவ் - *திருப்பதி*
* வேங்கட சுப்பையா - பூஜாரி

நடனம்

* ஈ. வி. சரோஜா
* மாடி லட்சுமி

பாடல்கள்
--------

திரைப்படத்துக்கு இசையமைத்தவர் மாஸ்டர் வேணு. பாடல்களை கு. மா. பாலசுப்பிரமணியம், கு. சா. கிருஷ்ணமூர்த்தி ஆகியோர் எழுதினார்கள். சீர்காழி கோவிந்தராஜன், ஜிக்கி, என். எல். கானசரஸ்வதி, வி. ஜே. வர்மா, மாதவப்பள்ளி சத்யம் ஆகியோர் பின்னணி பாடியுள்ளனர். படத்தின் ஆரம்பத்தில் வரும் சீர்காழி கோவிந்தராஜன் குழுவினர் பாடிய *எது நிஜம்* என்ற பாடலும், *ஜோரான ஜோடி மாமா, சோறுண்ண வாங்க* என்ற ஜிக்கி பாடிய பாடலும் பிரபலமானவை.

உசாத்துணை
---------

 *பகுத்தறிவு - கலைக்கூடம்*. 21 செப்டம்பர் 1956.. பார்த்த நாள்: 06 டிசம்பர் 2016.

மேற்கோள்கள்
-----------

1. ↑   *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004. Archived from the original on 2017-08-26.. பார்த்த நாள்: 2016-12-06.
2. ↑  Edi Nijam in Naati 101 Chitralu, S. V. Rama Rao, Kinnera Publications, Hyderabad, 2006; pp: 134-5.

வெளி இணைப்புக்கள்
-----------------

* இணையதள திரைப்பட தரவுத்தளத்தில் *எது நிஜம்*
**மேற்கு வங்க தீயணைப்பு சேவை** (West Bengal Fire Service) என்பது கொல்கத்தா நகரம் உட்பட இந்தியாவின் மேற்கு வங்காள மாநிலத்திற்கு தீயணைப்பு, மீட்பு மற்றும் அவசர மருத்துவ சேவைகளை வழங்கும் அரசுக்கு சொந்தமான சேவை அமைப்பாகும். இத்துறையிடம் 350 எண்ணிக்கைக்கும் மேற்பட்ட தீயணைப்பு சாதனங்கள் உள்ளன.

 கொல்கத்தாவின் லால்பசாரில் உள்ள தீயணைப்பு நிலையம்
மேற்கு வங்காளத்தில் உள்ள தீயணைப்புத் துறை சேவை நாட்டிலேயே பழமையான தீயணைப்பு சேவையாகும். 1950 ஆம் ஆண்டில் கல்கத்தா தீயணைப்புப் படை மற்றும் பெங்கால் தீயணைப்பு சேவை ஆகியவை ஒன்றிணைக்கப்பட்டு இந்த அமைப்பு உருவாக்கப்பட்டது. தீயணைப்பு சேவை சட்டம் 1950 ஆம் ஆண்டு இயற்றப்பட்டது. தீ தடுப்பு மற்றும் தீ பாதுகாப்பு விதிகளை உள்ளடக்கி 1996 ஆம் ஆண்டில் இச்சட்டம் திருத்தப்பட்டது. மேற்கு வங்கத்தில் 103 தீயணைப்பு நிலையங்கள் செயல்படுகின்றன. 350 எண்ணிக்கைக்கும் மேற்பட்ட தீயணைப்பு சாதனங்களுடன் சுமார் 8000 தீயணைப்பு வீரர்கள் சேவைப் பணியில் உள்ளனர்.

மேற்கோள்கள்
-----------

1. ↑  "Official Site of Government of West Bengal, India". .

புற இணைப்புகள்
--------------

* மேற்கு வங்க தீயணைப்பு சேவை, மேற்கு வங்க அரசு
**கல்முனைப் படுகொலைகள்** (*Kalmunai massacre*) இலங்கையின் கிழக்கு மாகாணத்தில் அம்பாறை மாவட்டத்தில் உள்ள கல்முனை நகரில் 1990 சூன் மாதத்தில் இடம்பெற்றன. இலங்கை படைத்துறையினரால் மேற்கொள்ளப்பட்ட பொதுமக்கள் மீதான இப்படுகொலைகள் முன்னதாக இலங்கைக் காவல்துறையினர் மீது இடம்பெற்ற படுகொலைகளுக்கு பழிதீர்க்கும் நடவடிக்கையாகக் கருதப்படுகின்றது. சுமார் 250 பொதுமக்கள் காவல்துறையினரால் படுகொலை செய்யப்பட்டனர் என யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு ஆவணப்படுத்தியுள்ளது. 160 பேர் கொல்லப்பட்டதாக உள்ளூர் நாடாளுமன்ற உறுப்பினர் கூறியுள்ளார்.

பொதுமக்கள் படுகொலை
------------------

1990 சூன் 11 இல் தமிழீழ விடுதலைப் புலிகள் இயக்க உறுப்பினர்கள் காவல்துறையினரைப் படுகொலை செய்ததை அடுத்து, கல்முனை நகர் மீது இராணுவத்தினர் தொடர்ச்சியான எறிகணைத் தாக்குதல்களை நடத்தி வந்தனர். இதன் காரணமாக, விடுதலைப் புலிகள் கல்முனை நகரில் இருந்து வெளியேறினர். இதனை அடுத்து பொதுமக்கள் மீதான இராணுவத்தினரின் தாக்குதல் 1990 சூன் 20 இல் ஆரம்பமானது. இலங்கை படைத்துறையினர் கல்முனை வாடி வீட்டு சந்தியில் நிலைகொண்டு, தமிழ்ப் பொதுமக்களைக் கடத்தினர் என்றும், பின்னர் அவர்கள் அனைவரையும் முசுலிம்களுக்கு சொந்தமான கடைகளுக்குப் பின்னால் வைத்து எரியூட்டட்டப்பட்டு படுகொலை செய்யப்பட்டதாகவும் தெரிவிக்கப்படுகிறது. இறந்தவர்களின் எண்ணிக்கை சரிவரத் தெரியாவிட்டாலும், சுமார் 160 பேர் கொல்லப்பட்டனர் என உள்ளூர் நாடாளுமன்ற உறுப்பினர் தெரிவித்தார். ஆனாலும், 250 பேருக்கு மேல் கொல்லப்பட்டனர் என யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு தெரிவித்துள்ளது.

மேலும் தாக்குதல்கள்
-------------------

1990 சூன் 27 இல், 75 பொதுமக்கள் இலங்கை படைத்துறையினரால் சுற்றி வளைக்கப்பட்டு, பின்னர் எரியூட்டப்பட்டுக் கொல்லப்பட்டனர். மேலும் 27 பேரின் தலையற்ற உடல்கள் கல்முனைக் கடற்கரையில் கரையொதுங்கியதாக யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு தெரிவித்தது. மொத்தமாக 7,000 பேர் வரை 1990 சூன் மாதத்தில் கொல்லப்பட்டனர் என அவ்வமைப்பு தெரிவித்தது.

மேற்கோள்கள்
-----------

1. ↑  "காத்தான்குடி பள்ளிவாசல் மீதான தாக்குதலை புலிகள் மேற்கொண்டார்களா? 26 வருடங்கள் கழித்து வெளிவரும் உண்மைகள் !!!!". .
2. 1 2 3  "CHAPTER 2". *யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு* (UTHR). 2001.. பார்த்த நாள்: 26-10-2007.
3. 1 2 3  "THE EAST : LOOKING BACK". *யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு* (UTHR). 2001.. பார்த்த நாள்: 26-10-2007.
4. ↑  "Human rights and The Issues of War and Peace". *யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு* (UTHR). 2001.. பார்த்த நாள்: 26-10-2007.
5. 1 2  "SRI LANKA: THE UNTOLD STORY". *Asia Times* (Asia Times). 2001.. பார்த்த நாள்: 26-10-2007.
6. ↑  "Sri Lanka: The Northeast: Human rights violations in a context of armed conflict". .

மேலும் படிக்க
-------------

* Gunaratna, Rohan. (1998). *Sri Lanka's Ethnic Crisis and National Security*, கொழும்பு: South Asian Network on Conflict Research. ISBN 955-8093-00-9
* Gunaratna, Rohan. (October 1, 1987). *War and Peace in Sri Lanka: With a Post-Accord Report From Jaffna*, இலங்கை: Institute of Fundamental Studies. ISBN 955-8093-00-9
* Gunasekara, S.L. (November 4, 2003). *The Wages of Sin*, ISBN 955-8552-01-1
**ஆகாசிகங்கை அருவி** (*Akashiganga Waterfalls*) இந்தியாவின் அசாம் மாநிலத்தில் ஹொஜாய் மாவட்டத்தில் அமைந்துள்ளது. இது 900 மீட்டர் (3,000 அடி) உயரத்தில் அடர்ந்த காடுகள் நிறைந்த மலையிலிருந்து எழுகிறது. அருவி 140 அடி (43 மீ) கீழே விழுகிறது. மேலும் இங்கு சிவனுக்கு அர்ப்பணிக்கப்பட்ட கோவில் ஒன்று உள்ளது. இந்த அருவி பயபக்தியுடன் வழிபடப்படுகிறது. மேலும் பக்தர்கள் மாக் பிஹுவின் மத நிகழ்வில் குளிப்பதற்கு இங்கு வருகை தருகின்றனர்.

அமைவிடம்
--------

இது டோபோகா நகரத்திலிருந்து 11.6 கிமீ தொலைவில் தேசிய நெடுஞ்சாலை 36 இல் உள்ளது.

புராணக் கதை
-----------

தாட்சாயிணி புராணத்தின் படி, சிவன் தனது மனைவி சதியின் உடலை சுமந்துகொண்டு பெரும் கோபத்தில் பிரபஞ்சம் முழுவதும் சுற்றித் திரிந்தார். சிவனை தனது இயல்பான நிலைக்கு கொண்டு வருவதற்காக விஷ்ணு சதியின் இறந்த உடலை தனது சக்கரத்தால் சிதைத்தார். அப்போது அவரது தலை ஆகாசிகங்கை அருகே விழுந்ததாக நம்பப்படுகிறது. எனவே, அசாமில் மாக் பிஹு என்று அழைக்கப்படும் மகர சங்கராந்தி தினத்தன்று, தங்கள் பாவங்களைக் கழுவுவதற்காக புனித அருவியில் நீராடுவதற்காக அதிக எண்ணிக்கையில் வருகை தரும் இந்துக்களின் புனித யாத்திரைத் தலமாக இது விளங்குகிறது.

அம்சங்கள்
---------

அருவியானது பாப்லாங் எனப்படும் நீரோடையை உருவாக்குகிறது. காளிகா புராணத்தின் 18வது அத்தியாயத்தில் ஆகாசிகங்கையின் பெயர் குறிப்பிடப்பட்டுள்ளது. 

2010 ஆம் ஆண்டு அசாம் மாநிலத்தின் தலைநகரான திஸ்பூரில் சுற்றுலாவை மேம்படுத்துவதற்காக அருவியைச் சுற்றியுள்ள குடிநீர், மின்சாரம் மற்றும் அழகியல் போன்ற உள்கட்டமைப்பு வசதிகளை மேம்படுத்த 42 லட்சம் ரூபாய் முதலீடு செய்ய முன்மொழிந்தது. அருவியின் நீரின் தரத்தில் புளோரைடு உள்ளடக்கத்தைக் கருத்தில் கொண்டு, அசாம் சுற்றுலா வளர்ச்சிக் கழகம் நீர் விநியோகத்திற்கான மாற்று ஆதாரத்தை பரிந்துரைத்தது.

சான்றுகள்
---------

1. ↑  "16 January 2014". "16 January 2014". *Assam Tribune*. Archived from the original on 1 June 2016. Retrieved 2 May 2016.
2. ↑  Col Ved Prakash (1 January 2007). *Encyclopaedia of North-East India*. Atlantic Publishers & Dist. பக். 1311. பன்னாட்டுத் தரப்புத்தக எண்:978-81-269-0705-2. .
3. ↑  "Tourism push for cave full of bats & waterfalls". *Telegraph India*. 20 July 2010.. பார்த்த நாள்: 2 May 2016.
**தன் சிங் யாதவ்** (*Dan Singh Yadav*) (பிறப்பு 9 மே 1959) ஒரு இந்திய அரசியல்வாதி மற்றும் மகேந்திரகர் தொகுதியை பிரதிநிதித்துவப்படுத்தும் சட்டமன்ற உறுப்பினர்  ஆவார்.  தன் சிங் இந்திய தேசிய காங்கிரஸ் கட்சியின் உறுப்பினர்.

ஜெய்ப்பூரில் உள்ள எல்பிஎஸ் கல்லூரியின் தலைவராகவும், அரியானா பிரதேச இளைஞர் காங்கிரசின் பொதுச் செயலாளராகவும் இருந்தார். இவர் 2000, 2005, 2009 மற்றும் 2019 ஆம் ஆண்டுகளில் சட்டமன்றத்திற்கு தேர்ந்தெடுக்கப்பட்டார்.

தனிப்பட்ட வாழ்க்கை
------------------

சிங் 1959 இல் பஹ்லாத் காரில் பிறந்தார். இவர் சண்டிகர் மற்றும் ஜெய்ப்பூரில் கல்வி கற்றார். இவர் முதுகலைப்பட்டம், முதுகலை நிர்வாகவியல் பட்டம் மற்றும் சட்ட மற்றும் முதுகலைப் பட்டம் பெற்றார், சட்டத்தில் இளங்கலைப்பட்டம் அத்துடன் தொழிலாளர் சட்டத்தில் பட்டயப்படிப்பு ஆகியவற்றை முடித்தார். இவர் சந்தியா சிங்கை மணந்தார், இவர்களுக்கு இரண்டு குழந்தைகள் உள்ளனர்.

இவரது மகன், அக்சஷத் சிங் யாதவ், ஹரியானா அரசாங்கத்தின் கேபினட் அமைச்சர்,  ராவ் நர்பீர் சிங்கின் மகளை மணந்தார்.

அரசியல் வாழ்வின் வரைபடம்
------------------------

* 2000 – ச.ம.உ (மகேந்திரகர் தொகுதி)
* 2005 – ச.ம.உ (மகேந்திரகர் தொகுதி)
* 2009 – ச.ம.உ (மகேந்திரகர் தொகுதி)
* 2012 முதல் - தலைவர், அரியானா கால்பந்து சங்கம்
* 2019 - ச.ம.உ (மகேந்திரகர் தொகுதி)
* 2012 முதல் - துணைத் தலைவர், அரியானா ஒலிம்பிக் சங்கம்

மேற்கோள்கள்
-----------

1. ↑  "Mahendragarh (Haryana) Assembly Constituency Elections".. பார்த்த நாள்: 17 July 2017.
2. ↑  "Haryana Vidhan Sabha MLA Details".. பார்த்த நாள்: 17 July 2017.
3. ↑  "Haryana minister goes paperless for daughter's wedding invitations".. பார்த்த நாள்: 1 May 2017.
4. ↑  "Rao Dan Singh elected President for Haryana Football Association".. பார்த்த நாள்: 22 September 2012.
5. ↑  "Rao Dan Singh becomes Vice-President of Haryana Olympic Association".. பார்த்த நாள்: 22 September 2012.